Case ID: 1111425
Sentence 0: İşin halları: İddiaçı iddia ərizəsi ilə məhkəməyə müraciət edərək ünvan 1-də yaşayan Cavabdeh tərəfindən Bərdə rayonu, Mollagüllər kəndi ərazisində olan Bərdə rayonu, Mollagüllər kəndi bələdiyyəsinin mülkiyyətində olan kənd təsərrüfatı təyinatlı örüş otlaq sahəsində qeyri-qanuni olaraq 2280.0 m2 sahədə olan tikintisinə icazə verilməmiş tikililərin cavabdehin hesabına sökülməsi və torpaq sahəsinin əvvəlki vəziyyətə qaytarılması barədə qətnamə qəbul edilməsini məhkəmədən xahiş etmişdir.İddia tələbi onunla əsaslandırılmışdır ki, Azərbaycan Respublikası Prezidentinin 04 may 2015-ci il tarixli, 516 saylı Fərmanı ilə təsdiq edilmiş “Azərbaycan Respublikası Əmlak Məsələləri Dövlət Komitəsinin fəaliyyətinin təkmilləşdirilməsi tədbirləri və Azərbaycan Respublikası Əmlak Məsələləri Dövlət Komitəsinin fəaliyyətinin təmin edilməsi haqqında” Azərbaycan Respublikası Prezidentinin 24 iyun 2009-cu il tarixli, 116 saylı Fərmanında dəyişiklik edilməsi barədə” və İddiaçı haqqında” Əsasnamələrlə müəyyən edilmiş vəzifə və funksiyaların icrasını təmin etmək, torpaqlardan istifadəyə və onların mühafizəsinə dövlət nəzarətinin həyata keçirilməsi, dövlət əmlakının qorunub saxlanılması və səmərəli istifadə edilməsinə nəzarət məqsədilə Əmlak Məsələləri Dövlət Komitəsinin aidiyyəti şöbəsi tərəfindən Bərdə rayonu, Mollagüllər kəndi ərazisində aparılan növbəti monitorinq zamanı müəyyən edilmişdir ki, Bakı şəhəri, Nərimanov rayonu, T.Şıxəliyev küçəsi, ev 14, mənzil 28-də yaşayan Cavabdeh Bərdə rayonu, Mollagüllər kəndi ərazisində Bərdə rayonu, Mollagüllər kəndi bələdiyyəsinin mülkiyyətində olan kənd təsərrüfatı təyinatlı örüş otlaq sahəsini 15 il müddətinə icarəyə götürərək həmin torpaq sahəsində tikintisinə icazə alınmamış 2280 m2 ölçüdə qanunsuz olaraq mişar daşı ilə əsaslı tikinti işləri aparmışdır.